Բուհի ուսանողական խորհուրդը դժգոհ է կայացված որոշումից եւ բաց նամակով դիմել է ռեկտոր Կարինե Հարությունյանին՝ մասնավորապես նշելով. «Առանց այդ էլ ուսման վարձերի վճարման դժվարություն կա, որը ավելի բացահայտ արտահայտվում է քննությունների ժամանակ, երբ շատ ուսանողներ չեն կարողանում մասնակցել քննությունների՝ վարձը չվճարելու պատճառով, շատերն էլ դուրս են մնում համալսարանից հենց նույն խնդրի պատճառով: Վստահաբար հեռակա համակարգում սովորող ուսանողների ուսման վարձի չափը բարձրացնելուց հետո, մյուս տարի կբարձրացվի նաեւ առկայում սովորող ուսանողների վարձի չափը: Այս բաց նամակով ԵՊԼՀ ուսանողությունը խնդրում է համալսարանի ղեկավարությանը վերանայել կայացված որոշումը եւ անփոփոխ պահել հեռակա ուսուցման համակարգում սովորողների ուսման վարձավճարները»: